LAPSEN HUOLTOA JA TAPAAMISOIKEUTTA KOSKEVAN LAINSÄÄDÄNNÖN UUDISTAMINEN

1. Etävanhempien liitto ry perustettiin 2013 ja Isät lasten asialla ry perustettiin 2012 ja kumpikin on perustettu sen vuoksi, ettei Suomesssa ollut toimivaa valtakunnallista etävanhempien asioita ajavaa valtakunnallista yhdistystä.

Etävanhempien liittoon kuuluu yksityishenkilöiden lisäksi myös muita lastensuojelujärjestöjä kuten yli 30 vuotta toiminut Länsi-Suomen etävanhemmat ry ent. Turun seudun elatusvelvolliset ry.

Ym. yhdistyksillä on erittäin laaja asiantuntemus perheoikeudellisissa asioissa sekä etävanhempia kohtaavista käytännön ongelmista lapsiasioissa.

Lastenhuoltolakia uudistettaessa on erityisesti huomattavaa, ettei ko. lain uudistaminen auta etävanhempia sekä heidän lapsiaan ilman, että samalla uudistetaan myös elatusapulaki, lapsen huollon täytäntöönpanoa koskeva laki sekä osiltaan myös elatustukilaki.

Lähes kaikki muistiossa ehdotetut uudistukset liittyvät hyvin läheisesti lapsen elatukseen ja sen suuruuteen ja riitaisuudet lapsiasioissa ovat räjähtäneet käsiin sen jälkeen, kun OM2007:2 ohje lapsen elatuksen määräytymisestä julkaistiin.

Tämän vuoksi on välttämätöntä säätää uusi elatusapulaki, jotta OM2007:2 elatusapulain sekä Suomen perustuslain vastaisuudet saadaan poistettua ja säädettyä lapsen edun mukainen elatusapulaki.

2. Lapsen tapaamisoikeus

2.1 Vuoroasumisjärjestelyt

Vuoroasuminen tulee saattaa lailla ensisijaiseksi vaihtoehdoksi kaikissa niissä tapauksissa, joissa etävanhempi haluaa vuoroasumista.

Lapsella tulisi voida olla myös osoite vuoroasumistilanteissa kummankin vanhemman luona ja yhteiskunnan tuet tulee jakaa tasapuolisesti kummallekin vanhemmalle.

Usein kuulee väitettävän, ettei vuoroasuminen tule kyseeseen tapauksissa, joissa:

1. Vanhemmat ovat riitaisia. Keskusteluissa tutkijoiden sekä väitteen esittäjien kanssa ei ole ilmennyt mitään perusteita tälle väitteelle. Selvää on, että vanhemmat ovat usein riitaisia eron jälkeen. Ei muutoin edes erottaisi, mutta tämä ei luonnollisestikaan mitenkään vaikuta lasten tapaamisten laajuuteen. Tämän ymmärtää jokainen lapsiasioihin perehtynyt henkilö ja maallikkokin.
2. Vanhemmat asuvat etäällä toisistaan. Keskusteluissa tutkijoiden sekä väitteen esittäjien kanssa ei tällekään väitteelle ole ilmennyt mitään perusteita.

Nyky-yhteiskunnassa, jossa liikutaan autoilla ei muutaman kymmenen kilometrin välimatka ole mikään este vuoroasumisen toteutumiselle, koulunkäynti on mahdollista ja eri kaveripiiri on usein todettu positiiviseksi asiaksi.

1. Lapsen ikä. Yli kahden vuoden ikäiselle lapselle vuoroasuminen soveltuu yleensä hyvin. Tätä nuoremman ollessa kyseessä on syytä riitaisissa tapauksissa selvittää asiantuntijan taholta voiko lapsen osalta vuoroasumisen toteuttaa.

2.2 Säännökset tuetuista ja valvotuista tapaamisista

Lailla tulee säätää, että tuettuja tai valvottuja tapaamisia tulee järjestää ainoastaan sellaisissa tilanteissa, joissa on lapsen kaappausuhka mahdollinen tai jossa vanhempi on syyllistynyt lapsensa pahoinpitelyyn. Jälkimmäisessä tapauksessa on tarkoin mietittävä sitä onko tapaamisen järjestäminen ylipäätään lapsen edun mukaista.

Missään tapauksessa tuettuja tai valvottuja tapaamisia ei tule järjestää nykykäytännön mukaisesti tilanteissa, joissa toinen vanhemmista ei ole tavannut lastaan pitkään aikaan, koska tällaiseen ei ole mitään perusteita ja useimmiten tällainen olotila on lähivanhemman aikaansaamaa osana vieraannuttamista ja tuettujen tai valvottujen tapaamisten määrääminen on tällaisissa tilanteissa lasta psyykkisesti vahingoittavaa ja edistää vieraannuttajan toimen onnistumista jatkossakin.

Tuetut ja valvotut tapaamiset tulee myös järjestää lapsen edun mukaisesti ja ne tulee myös saattaa viranomaisvalvonnan piiriin, jotta tänä päivänä lapsen edun vastaisesti toimivat ko. palvelun järjestäjät saadaan pois markkinoilta esim. Turussa pitkään jatkunut toiminta on monin tavoin lapsen edun vastaista ja tätä sekä etävanhempia vahingoittavaa ja tällainen toimija tulisi saada pois markkinoilta. .

2.3 Muiden kuin vanhempien tapaamisoikeus

Tapaamisoikeuden laajentaminen koskemaan myös isovanhempia on tärkeää ja lapsen edun mukaista, koska nykypäivänä lähivanhemmat usein eristävät isovanhemmat ja varsinkin etävanhemman vanhemmat kokonaan lapsen elämästä.

Puolisisaruksen osalta kannatamme myös tapaamisoikeuden laajentamista, mutta tapaamisoikeutta ei tule laajentaa ym. tapauksia laajemmalle.

2.4 Tapaamisoikeuden toteutuminen

1. Vieraannuttaminen ja muut tapaamisen toteutumiseen liittyvät vaikeudet

Kannatamme kummankin vieraannuttamisesta v. 2012 annetun lakialoitteen kirjaamista 27/2012 lastenhuoltolakiin sekä 28/2012 rikoslakiin.

Henkilö tai taho joka väittää vieraannuttamisen kieltämisen sisältyvän jo tarvittavissa määrin voimassaolevaan lapsenhuoltolakiin osoittaa tällä lausumallaan tietämättömyyttään, ymmärtämättömyyttään tai piittaamattomuutaan käytännöstä, lapsen edusta sekä vanhempien tasapuolisesta kohtelusta ja kyse ei ole selvästikään lapsiasioiden asiantuntijasta.

1. Lapsen asuinpaikan muuttaminen

Lapsen asuinpaikan muuttaminen ei saisi olla mahdollista ilman toisen vanhemman suostumusta. Tämä on ollut lastenhuoltolain henki jo 1984 lukien, mutta tuomioistuimet eivät ole tähän yl. mitenkään puuttuneet vaan ovat sallineet Suomen sisällä tapahtuneen muuton jopa satojen kilometrien päähän ja Turun hovioikeus hyväksyy lapsen viemisen asumaan toisen huoltajan luvatta toiseen valtioonkin vastoin Haagin lapsikaappaussopimusta.

2.5 Vastuu lapsen tapaamiskustannuksista

Vastuu lapsen tapaamiskustannuksista tulisi aina jakaa tasan kummankin vanhemman kesken. Näin vältyttäisiin ed. kohdan turhista muutoistakin.

KKO 2003:66 on ollut kyse Karinassa ja Vantaalla asuvista vanhemmista. Tällainen välimatka on lähes kaikille vanhemmille niin suuri, että kustannukset muodostuvat jopa ylipääsemättömän suuriksi ja estävät näin usein tapaamiset kokonaisuudessaan. Korkein oikeus on valitettaasti etääntynyt tavallisten ihmisten arjesta, joka käy ilmi myös tämän ratkaisun osalta.

3. Oikeudenkäyntimenettely

3.1 Oikeudenkäyntimenettelyn nopeuttaminen

Istunnoille määrättävä enimmäisaika on mielestämme kannatettavaa.

Asiantuntija-avusteinen sovittelumenettely on muodostunut ongelmalliseksi monin tavoin ja mm. se on lisännyt oikeudenkäyntiin käytettävää aikaa entisestään tapauksissa, joissa ei osapuolen ole ollut tarkoitustakaan sopia asiaa ja näiden tapausten määrä on käräjäoikeuksissa huomattavan suuri.

Isät lasten asialla ry on tutkinut sovittelun merkitystä ja n. 90% tutkimukseen vastanneista olivat tyytymättömiä sovitteluun. Pohjois-Karjalan käräjäoikeuden käräjätuomari totesi jo sovittelun alkuvaiheessa, että tosiasia on, että juristit ovat tyytyväisiä sovitteluun, koska he näin saavat lisää laskutettavaa, mutta vanhemmat eivät ole.

Sovittelua tulee kehittää siten, että asiantuntijoina ovat todelliset asiantuntijat kuten Isät lasten asialla ry:n ja Etävanhempien liitto ry:n tehtävään asettamat henkilöt eikä sosiaaliviranomaiset ja psykologit, jotka hyvin usein ovat vanhempien riitojen takana.

3.2 Sosiaaliviranomaisen selvityksen hankkiminen

a) Määräaika sosiaaliviranomaisen selvitykselle

Mielestämme olosuhdeselvityksen pyytämistä sosiaalilautakunnalta tulee kokonaisuudessaan poistaa laista tarpeettomana sekä oikeudenkäyntiä aivan turhaan pitkittävänä seikkana.

Olosuhdeselvityksen tarkoitus on tuoda lisäselvitystä tuomioistuimelle asian ratkaisemisen helpottamiseksi ja näin ei valitettavasti nykyoikeuskäytännössä tapahdu.

Satoja olosuhdeselvityksiä lukeneena sekä oikeudenkäynteihin tutustuneena voimme todeta sen tosiasian, ettei olosuhdeselvityksistä ole käytännössä mitään apua asian ratkaisemiseen, vaan olosuhdeselvitykseen kirjatut seikat tulevat yhtä hyvin esille oikeuden istunnossa asianosaisten kuulemisen avulla.

1. **Olosuhdeselvitysten hankkiminen kunnan ostopalveluna**

Mikäli olosuhdeselvitykset vastoin odotuksiamme jäävät lakiin toteamme, että niiden laatiminen muiden kuin sosiaaliviranomaisten taholta on kannatettavaa, koska näin saadaan asiantuntevampaa ja puolueettomampaa selvitystyötä.

Useat kunnat, jotka ostavat palvelun antavat oman lyhyen (saate)lausunnon ja viittaavat siinä ostopalveluna tehtyyn selvitykseen ja näin kierretään ongelma siitä onko kyse viranomaisselvityksestä vai yksityisestä lausunnosta.

Tuomioistuimet eivät ole nähneet asiaa ongelmana, koska tietoomme ei ole tullut yhtään tapausta, jossa ostopalveluna tehtyä olosuhdeselvitystä ei olisi pidetty pyydettynä viranomaisselvityksenä ja huomattavaa onkin, että oikeuskäytännössä yksityistä lausuntoa ei nykyoikeuskäytännön mukaisesti edes hyväksyttäisi oikeudenkäyntiaineistoon.

3.3 Lapsen kuuleminen ja osallistuminen oikeudenkäyntiin

Lapsen kuulemisessa oikeudenkäynnissä on monia ongelmia, jonka vuoksi on tarkoin mietittävä sitä onko kuuleminen tarpeen ja antaako se sellaista todellista ja oikeaa tietoa lapsen mielipiteestä, jolla on merkitystä asiaa ratkaistaessa.

Esim. onko lapsen mielipiteeseen vaikutettu jommankumman vanhemman tai jonkun muun taholta siten, ettei se vastaa lapsen todellista mielipidettä tai osaako lasta kuuleva taho lähestyä lasta oikealla tavalla sekä tehdä oikeanlaisia kysymyksiä.

Kumpaakaan näistä ei olla yleensä huomioitu niissä tapauksissa, joissa lasta on oikeudenkäynnissä kuultu tai joissa lapsen mielipiteelle on annettu arvoa ja lasta kuulleet viranomaiset eivät ole osanneet lähestyä lasta siten, että lapsen todelliset mielipiteet olisi saatu selville, joka johtuu viranomaisten osaamattomuudesta, tietämättömyydestä ja hyvin usein puolueellisuudesta.

3.4 Toistuvat huoltajuusoikeudenkäynnit

Toistuvat huoltajuusoikeudenkäynnit johtuvat pelkistetysti useimmiten siitä, että alunperin etävanhempi on suostunut painostuksen alaisena tai siksi, ettei halua riidellä siihen, että lapset asuvat toisen vanhemman luona ja huomattuaan myöhemmin, ettei se ole lapsen edun mukainen ratkaisu pyrkii saamaan muutosta asumiseen.

Eräs esitetty ratkaisu olisi ensimmäisen sopimuksen tai oikeudenmääräyksen määräaikaisuus esim. 0,5-1 vuosi.

Toinen ja vielä edellistä yleisempi syy uuteen oikeudenkäyntiin ovat ylisuureksi sovitut tai päätetyt lasten elatusavut, jonka syynä on elatusapulain ja Suomen perustuslain vastainen OM2007:2 ohje lapsen elatusavun määräytymiseksi, jonka ohjeen lukuisat lainvastaisuudet ovat osi, mutta valitettavasti vain osiltaann jo saaneet hovioikeuksient ja Korkeimman oikeuden huomion, mutta virheellisyyksiä ei ole ohjeeseen mitenkään korjattu ja tämän vuoksi asia vaatiikin heti lainmuutoksen lapsen elatusapulakiin. Muutoin oikeudenkäyntikierre tulee jatkumaan ja juristit ovat tyytyväisiä, mutta etävanhemmat ja lapset eivät.

3.5 Lapsen huoltoa ja huostaanottoa koskevien prosessien päällekkäisyys

Huostaanotto mikäli hallinto-oikeus tähän ratkaisullaan päätyy tulee lastensuojelulain mukaan olla pääsääntöisesti väliaikainen ratkaisu ja voimassa vain siihen asti, kunnes huostaanottoon johtaneet seikat on saatu korjattua tai poistettua.

Sosiaaliviranomaiset määräävät lapsen olinpaikasta huostaanoton ajan, eikä myöskään huoltomuoto muutu huostaanoton vuoksi, mutta huostaanoton loputtua lapsen palatessa takaisin kotiin voi olla tarpeen olla valmiina yleisen tuomioistuimen antamia määräyksiä, jotka voivat muuttaa olosuhteita asumisen, tapaamisten ym. osalta.

Lapsen mielipiteen selvittämisen osalta viittaamme kappaleessa 3.3 lausumaamme.

Kannatamme esitettyä tietojenvaihtoa eri viranomaisten ja tuomioistuinten välillä lasta koskevissa asioissa.

Ym. vuoksi emme näe ristiriitaa siihen, että asia olisi vireillä sekä hallinto-oikeudessa, että käräjäoikeudessa.

Lapsen huolto

4.1 Isyyden kumoamisen vaikutus lapsen huoltoon

Isyyden kumoamisen johdosta tulee kaikki isyyteen liittyvien seikkojen kumoutua ja myös elatusapujen osalta tulee olla mahdollisuus saada perusteetta maksetut elatusavut perittyä takaisin ja mikäli ei lapselle vahvisteta uutta isää tulee esim. KELA:n kantaa vastuu perinnän suhteen perusteetta maksettujen elatusapujen maksamisen osalta ainakin elatustuen määrään asti.

4.2 Lapsen huoltoon liittyvien sopimusten alan laajentaminen

Tehtävien jaosta huoltajien kesken ja myös oheishuoltajuudesta tulee voida olla mahdollisuus vahvistaa sopimus sosiaaliviranomaisen luona ja näin säästyttäisiin monilta turhilta oikeudenkäynneiltä, mutta tällöin tulee laissa ottaa huomioon, ettei tällainen sopimus saa vaikuttaa heikentävästi kolmannen henkilön asemaan.

4.3 Vanhempien oikeuksien ja velvollisuuksien täsmentäminen

Kannatamme vanhempien oikeuksien ja velvollisuuksien täsmentämistä uusin säädöksin, jolloin toivottavasti yhteishuoltoonkin saadaan lisämerkitystä, koska nykykäytännön mukaan etävanhemman oikeus yhteishuoltajana rajoittuu käytännössä ainoastaan tietojensaaantioikeuteen ja sukunimen vaihtokieltoon.

4.4 Vanhemmuussopimus

Kannatamme vanhemmuussopimuksen ja/tai vanhemmuussuunnitelman lisäämistä lapsenhuoltolakiin

4.5 Sovittelu ja muu varhaisen vaiheen tuki

Etävanhempien liitto ry sekä paikallisyhdistyksemme ovat antaneet menestyksekkäästi sovitteluapua osin jo vuosikymmenten ajan.

Eräänä suurimpana ongelmana törmäämme jatkuvasti viranomaisten puolueellisuuteen, tietämättömyyteen sekä piittaamattomuuteen lasta koskevissa asioissa, joka aiheuttaa vahinkoa lapsille ja etävanhemmille sekä erityisen paljon työtä yhdistyksellemme sekä yhteistyökumppaninamme olevalle Isät lasten asialla ry:lle.

Toivommekin lastenhuoltolaissa säädeltävän myös kolmannen sektorin osallisuudesta eri tavoin lapsia koskevien asioiden hoidossa ja mm. ehdotettu pakollinen eropalvelu olisi hyvä järjestää objektiivisesti ja puolueettomasti toimivan kolmannen sektorin avulla eikä kasvatus- ja perheneuvolan tai muiden viranomaisten avulla.

Erityisen tärkeää sovittelutoiminnan ja muun erotilanteisiin sekä lapsia koskevien asioiden hoitamisessa on puolueettomuus sekä ammattitaito.

Seuraavat yhdistykset: Yhden vanhemman perheiden liitto ry, Isät lapsen asialla ry sekä Etävanhempien liitto ry ovat kolme Suomessa toimivaa valtakunnallista puolueettomasti ja ammattitaidolla toimivaa yhdistystä, jotka kykenevät hoitamaan pakolliset eroneuvottelut sekä muut lapsia koskevat asiat lapsen edun mukaisesti ja asian vaativalla ammatitaidolla.

Turku 03.03.2016

Etävanhempien liitto ry:n psta, Lapsen edun asiantuntija Kari Karanko